CELEX: 31982D0343
Language: el
Date: 1982-05-07 00:00:00
Title: 82/343/EOK: Απόφαση τής Επιτροπής τής 7ης Μαΐου 1982 περί παροχής αδείας στό Βασίλειο τού Βελγίου νά επιτρέψει προσωρινά τήν εμπορία σπόρων εαρινού σίτου πρός σπορά πού δέν ανταποκρίνονται στίς απαιτήσεις τής οδηγίας 66/402/EOK τού Συμβουλίου

Avis juridique important

|

31982D0343

82/343/EOK: Απόφαση τής Επιτροπής τής 7ης Μαΐου 1982 περί παροχής αδείας στό Βασίλειο τού Βελγίου νά επιτρέψει προσωρινά τήν εμπορία σπόρων εαρινού σίτου πρός σπορά πού δέν ανταποκρίνονται στίς απαιτήσεις τής οδηγίας 66/402/EOK τού Συμβουλίου  

Επίσημη Εφημερίδα αριθ. L 153 της 03/06/1982 σ. 0034 - 0034

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 7ης Μαΐου 1982  περί παροχής αδείας στο Βασίλειο του Βελγίου να επιτρέψει προσωρινά την εμπορία σπόρων εαρινού σίτου προς σπορά που δεν ανταποκρίνονται στις απαιτήσεις της οδηγίας 66/402/ΕΟΚ του Συμβουλίου  (82/343/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 66/402/ΕΟΚ του Συμβουλίου της 14ης Ιουνίου 1966 περί της εμπορίας σπόρων προς σπορά (1), όπως τροποποιήθηκε τελευταία από την οδηγία 81/561/ΕΟΚ (2), και ιδίως το άρθρο 17,  την αίτηση που υποβλήθηκε από το Βασίλειο του Βελγίου,  Εκτιμώντας:  ότι στο Βέλγιο η παραγωγή σπόρων εαρινού σίτου προς σπορά, η οποία ανταποκρίνεται στις απαιτήσεις της οδηγίας 66/402/ΕΟΚ, ήταν ελλειμματική το 1981 καί, ως εκ τούτου, δεν επαρκεί για τον εφοδιασμό της χώρας αυτής·  ότι είναι αδύνατον να καλυφθούν οι ανάγκες κατά τρόπο ικανοποιητικό με σπόρους προς σπορά που προέρχονται από άλλα Κράτη μέλη ή έστω από τρίτες χώρες και που να ανταποκρίνονται σε όλους τους όρους που καθορίζονται από την προαναφερθείσα οδηγία·  ότι πρέπει, επομένως, να παρασχεθεί η άδεια στο Βασίλειο του Βελγίου, μέχρι την 30ή Απριλίου 1982, να δεχθεί την εμπορία πιστοποιημένων σπόρων προς σπορά που να ανήκουν σε ποικιλίες που δεν αναφέρονται ούτε στον κοινό κατάλογο των ποικιλιών των ειδών γεωργικών φυτών, ούτε στους εθνικούς καταλόγους ποικιλιών των Κρατών μελών ή στην κατηγορία «εμπορικοί σπόροι προς σπορά» του προαναφερθέντος είδους·  ότι ενδείκνυται, εξάλλου, να δοθεί η άδεια σε άλλα Κράτη μέλη, που δύνανται να εφοδιάσουν το Βασίλειο του Βελγίου με τους σπόρους αυτούς προς σπορά, οι οποίοι δεν ανταποκρίνονται στις απαιτήσεις της προαναφερθείσας οδηγίας, να δεχθούν την εμπορία τέτοιων σπόρων, εφ' οσον αυτοί προορίζονται αποκλειστικά για το Βέλγιο·  ότι η Μόνιμη Επιτροπή Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση δεν διατύπωσε γνώμη εντός της προθεσμίας που τέθηκε από τον πρόεδρό της,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο Βασίλειο του Βελγίου παρέχεται η άδεια να δεχθεί, μέχρι την 30ή Απριλίου 1982, την εμπορία στην επικράτειά του 1 500 τόνων, κατ' ανώτατο όριο, σπόρων εαρινού σίτου προς σπορά ( Triticum aestivum L. emend. Fiori et Paol.), των κατηγοριών « πιστοποιημένοι σπόροι προς σπορά» οι οποίοι ανήκουν σε ποικιλίες που δεν εμφανίζονται ούτε στους κοινούς καταλόγους των ποικιλιών των ειδών γεωργικών φυτών, ούτε στους εθνικούς καταλόγους των ποικιλιών των Κρατών μελών, ή της κατηγορίας « εμπορικοί σπόροι προς σπορά».  Η επίσημη ετικέτα φέρει την ένδειξη: «προοριζόμενοι αποκλειστικά για το Βέλγιο».  Άρθρο 2  Στα άλλα Κράτη μέλη παρέχεται η άδεια να δεχθούν, σύμφωνα με τους όρους που προβλέπονται στο άρθρο 1, την εμπορία στην επικράτειά τους 1 500 τόνων, κατ' ανώτατο όριο, σπόρων εαρινού σίτου προς σπορά εφόσον αυτοί προορίζονται αποκλειστικά για το Βέλγιο. Η επίσημη ετικέτα φέρει την ένδειξη: «προοριζόμενοι αποκλειστικά για το Βέλγιο».  Άρθρο 3  Τα Κράτη μέλη ανακοινώνουν στην Επιτροπή, πριν από την 31η Αυγούστου 1982, τις ποσότητες των εμπορεύσιμων σπόρων προς σπορά στο έδαφός τους σύμφωνα με την παρούσα απόφαση. Η Επιτροπή πληροφορεί σχετικά τα άλλα Κράτη μέλη.  Άρθρο 4  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 7 Μαΐου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. 125 της 11. 7. 1966, σ. 2309/66.  (2) ΕΕ αριθ. L 203 της 23. 7. 1981, σ. 52.